Saturday, December 15, 2012
MAUSAR ITI PROYEKTO TI BUNGRO FA, INTEDEN TI DA-RFU 1
Cabugao, Ilocos Sur – Inimatangan ni Mayor Edgardo “Ediboy” S. Cobangbang, Jr. iti pannakaited ti mainayon a mausar ti panagmula dagiti mannalon ti Brgy. Bungro iti nateng ken dadduma pay iti proyekto a nagun-odda iti Community-Based Participatory Action Research (CBPAR) ti DA-RFU 1-ILIARC (Batac City-based) idi Disiembre 14, 2012 iti sango ti Munisipio ti ili a Cabugao.
Buklen dagiti naited nga inputs iti 55 a ganagan ken mainayon pay a 20 bags, insecticides, pesticides ken herbicides.
Naaprobaran sakbayna daytoy a proyekto babaen ti panagkammayet ti LGU-Cabugao, DA-RFU 1, ken Bungro FA iti naaprobaran a Memorandum of Agreement (MOA) iti pannakaipatungpalna.
Naisangrat daytoy a proyekto para kadagiti rain-fed area a kalpasan a mamulaan ti pagay ket mamulaan laengen ti nateng, mais ken dadduma a cash crops a pangtulong ti matgedan dagiti mannalon. Adda pay kanaigna daytoy a livestock project.
Lima nga ektaria nga agkakadarapat ti naaprobaran a pakaipakatan daytoy a programa iti Barangay Bungro a gamuluen dagiti mannalon nga idauluan ni President Eddie Sevilleja.
Iti pannakaited ti inputs, inimatangan pay da SB Member Benedict M. Savellano, Committee Chair on Agriculture, Vice Mayor Danny Q. Gazmen, SB Member Carlos V. Sison, Brgy. Captain Inocencio S. Sadac, Atty. Rex Augustus S. Morales ken DA-LGU OIC Nereo S. Daproza agraman dagiti pannakabagi ti DA-RFU 1, DA-LGU ken Opisiales ken Miembros ti Bungro Farmers’ Association. # (Web In-Action)
Posted by Bayan ng Cabugao, Ilocos Sur at 9:09 AM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn